ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने अरुणाचल प्रदेश के लोगों को उनके राज्य स्थापना-दिवस पर बधाई दी
प्रधानमंत्री श्री नरेन्द्र मोदी ने अरुणाचल प्रदेश के लोगों को उनके राज्य स्थापना-दिवस पर बधाई दी है।
एक ट्वीट में प्रधानमंत्री ने कहा हैः
“अरुणाचल प्रदेश के लोगों को राज्य स्थापना-दिवस पर बधाई। अरुणाचल प्रदेश जीवंतता और देशभक्ति का पर्याय है। राज्य के लोगों ने अनेक क्षेत्रों में भारत की प्रगति में लगातार योगदान दिया है। मैं प्रार्थना करता हूं कि अरुणाचल प्रदेश आने वाले वर्षों में प्रगति की नई ऊंचाइयां तय करता रहे।”
रक्षा मंत्रालय
रक्षा मंत्री श्री राजनाथ सिंह ने ‘अगेंस्ट फर्म डिमांड’ खरीदी जाने वाली वस्तुओं के लिए कैंटीन स्टोर्स डिपार्टमेंट-सीएसडी के ऑनलाइन पोर्टल का उद्घाटन किया
रक्षा मंत्री श्री राजनाथ सिंह ने कैंटीन स्टोर्स डिपार्टमेंट-सीएसडी से अगेंस्ट फर्म डिमांड  की वस्तुओं की खरीद के लिए आजऑनलाइन पोर्टल https://afd.csdindia.gov.in/का उद्घाटन किया। इस ऑनलाइन पोर्टल की शुरुआत का उद्देश्य लगभग 45 लाख सीएसडी लाभार्थियों को ऑनलाइन खरीद के प्रोत्साहित करना है, जिसमें सशस्त्र बलों के सेवारत और सेवानिवृत्त व्यक्ति तथा सिविल डिफेंस कर्मचारी शामिल हैं। सभी लाभार्थी इस पोर्टल के ज़रिये ‘अगेंस्ट फर्म डिमांड’ की श्रेणी में आने वाले उत्पाद जैसे कार, मोटरसाइकिल, वाशिंग मशीन, टीवी और फ्रिज आदि की खरीद कर सकते हैं।
इस पोर्टल के शुभारंभ की सराहना करते हुए, रक्षा मंत्री ने सभी जवानों और सशस्त्र बलों के अधिकारियों तथा सेवानिवृत्त व्यक्तियों के कल्याण के प्रति सरकार की प्रतिबद्धता को व्यक्त किया। उन्होंने इस परियोजना के सफल कार्यान्वयन के लिए पूरी टीम की सराहना की। श्री राजनाथ सिंह ने कहा कि, यह परियोजना प्रधानमंत्री श्री नरेन्द्र मोदी के दृष्टिकोण डिजिटल इंडिया की सोच के अनुरूप थी।
इस समारोह का आयोजन नई दिल्ली में किया गया था। कारों और मोटरसाइकिलों की डिलीवरी की लाइव स्ट्रीमिंग मुंबई, नई दिल्ली, अहमदाबाद और जयपुरसे उन लोगों के लिए की गई थी, जिन्होंने सीएसडी पोर्टल afd.csdindia.gov.in के ट्रायल रन के दौरान अपनी बुकिंग कराई थी। इस पोर्टल को अब औपचारिक रूप से शुरू कर दिया गया है और यह तेजी से खरीद की सुविधा उपलब्ध कराएगा। यह पोर्टल सभी लाभार्थियों को तेज और परेशानी मुक्त अनुभव प्रदान करेगा।
इस समारोह में चीफ ऑफ डिफेंस स्टाफ जनरल बिपिन रावत, चीफ ऑफ नेवल स्टाफ एडमिरल करमबीर सिंह, चीफ ऑफ द एयर स्टाफ एयर चीफ मार्शल आरकेएस भदौरिया और रक्षा सचिव डॉ. अजय कुमार सहित अन्य गणमान्य लोग भी शामिल हुए।
एमजी/एएम/एनके/डीसी
(Visitor Counter : 426
प्रधानमंत्री कार्यालय
प्रधानमंत्री ने छत्तीसगढ़ के लोगों को राज्य के स्थापना दिवस पर हार्दिक शुभकामनाएं दी
प्रधानमंत्री श्री नरेन्द्र मोदी ने छत्तीसगढ़ के लोगों को राज्य के स्थापना दिवस पर हार्दिक शुभकामनाएं दी हैं।
प्रधानमंत्रीने कहा, "छत्तीसगढ़ के लोगों को राज्य के स्थापना दिवस की हार्दिक शुभकामनाएं। मेरी कामना है कि प्राचीन काल से विभिन्न संस्कृतियों का केंद्र रहा यह प्रदेश उन्नति और समृद्धि की राह पर आगे बढ़ता रहे।"
नीति आयोग
सार्वजनिक क्षेत्र के बैंकों के निजीकरण से जुड़ी मीडिया रिपोर्टों का खंडन
सार्वजनिक क्षेत्र के बैंकों के निजीकरण से जुड़ी नीति आयोग द्वारा साझा की गई सूची के संबंध में मीडिया में एक मनगढ़ंत संदेश प्रसारित किया जा रहा है। यह सूचित किया जाता है कि नीति आयोग द्वारा ऐसी कोई सूची, जैसा कि उल्लेख किया जा रहा है, किसी भी रूप में साझा नहीं की गई है।
संस्कृति मंत्रालय
राष्ट्रपति सांस्कृतिक सद्भाव के लिए राजधानी दिल्ली में 18 फरवरी, 2019 को टैगोर पुरस्कार प्रदान करेंगे
राष्ट्रपति श्री राम नाथ कोविन्द नई दिल्ली के प्रवासी भारतीय केन्द्र में 18 फरवरी, 2019 को श्री राजकुमार सिंघाजीत सिंह, छायानॉत  और श्री राम सुतार वांजी को क्रमशः 2014, 2015 और 2016 के लिए सांस्कृतिक सद्भाव टैगोर पुरस्कार प्रदान करेंगे।
सांस्कृतिक सद्भाव के लिए टैगोर पुरस्कार की शुरूआत भारत सरकार ने मानवता के प्रति गुरुदेव रवीन्द्रनाथ टैगोर के योगदान की पहचान करते हुए 2012 में उनकी 150वीं जयंती के अवसर पर सांस्कृतिक सद्भाव के मूल्यों को बढ़ावा देने के लिए की थी। यह पुरस्कार वर्ष में एक बार दी जाती है जिसके तहत एक करोड़ रुपये नकद , एक प्रशस्ति पत्र, धातु की मूर्ति और एक उत्कृष्ट पारम्परिक हस्तशिल्प/हस्तकरघा वस्तु दी जाती है।
यह पुरस्कार दो व्यक्तियों/संस्थानों को संयुक्त रूप से भी दिया जा सकता है यदि निर्णायक समिति यह पाती है कि उस वर्ष के लिए दोनों व्यक्तियों/संस्थानों का योगदान एक समान है।
टैगोर पुरस्कार की प्रक्रिया संहिता के अध्याय VII के पैरा 2 के अनुसार निर्णायक मंडल में निम्नलिखित व्यक्ति शामिल होते हैं-
|
|
11.
|
|
प्रधानमंत्री
|
|
अध्यक्ष 
|
|
22.
|
|
मुख्य न्यायाधीश
|
|
सदस्य 
|
|
33.
|
|
लोकसभा में नेता प्रतिपक्ष
|
|
सदस्य 
|
|
44.
|
|
विशिष्ट व्यक्ति
|
|
नामांकित सदस्य
|
|
55.
|
|
विशिष्ट व्यक्ति
|
|
नामांकित सदस्य
निर्णायक मंडल के पदेन अध्यक्ष प्रधानमंत्री ने श्री एन. गोपालस्वामी और डॉ. विनय सहस्रबुद्धे  और भारतीय सांस्कृतिक संबंध परिषद के अध्यक्ष को अगले तीन साल की अवधि के लिए  सांस्कृतिक सद्भाव के लिए टैगोर पुरस्कार के निर्णायक मंडल में बतौर सदस्य नामांकित किया है।
यह वार्षिक पुरस्कार सांस्कृतिक सद्भाव के मूल्यों के बढ़ावा देने के लिए असाधारण योगदान के लिए किसी व्यक्ति, संघ, संस्थान या संगठन को दिया जाता है। यह पुरस्कार राष्ट्रीयता, भाषा, जाति और लिंग के आधार पर भेदभाव किए बिना दिया जाता है। आमतौर पर नामांकन शुरू होने के दस साल पहले के दौरान किए गए योगदान पर विचार किया जाता है। पुराने योगदानों का महत्व यदि हाल में दृष्टिगोचर होता है तब ऐसी स्थिति में उन पर भी विचार किया जाता है।
भारत सरकार का संस्कृति मंत्रालय टैगोर पुरस्कार के लिए प्रक्रिया संहिता के अध्याय IV के पैरा 1 के प्रावधानों के तहत विभिन्न लोगों/संगठनों से आवेदन मांगाता है।
पहला टैगोर पुरस्कार 2012 में सितार वादक पंडित रविशंकर प्रसाद को प्रदान किया गया था और दूसरा पुरस्कार 2013 में जूबिन मेहता को दिया गया था।
पुरस्कार विजेताओं के काम के बारे में अधिक जानकारी के लिए यहां क्लिक करें
पर्यावरण, वन एवं जलवायु परिवर्तन मंत्रालय
शहरों में वन क्षेत्र के महत्व पर जोर देते हुए वर्चुअल तरीके से आयोजित किया जाएगा विश्व पर्यावरण दिवस समारोह
विश्व पर्यावरण दिवस हर साल 5 जून को मनाया जाता है। पर्यावरण, वन और जलवायु परिवर्तन मंत्रालय संयुक्त राष्ट्र पर्यावरण कार्यक्रम यूएनईपी द्वारा घोषित विषय पर विश्व पर्यावरण दिवस के कार्यक्रम आयोजित करता है। इस वर्ष का विषय 'जैव विविधता' है। कोविड-19 महामारी के मौजूदा हालात को देखते हुए मंत्रालय इस बार विश्व पर्यावरण दिवस समारोह वर्चुअल तरीके से आयोजित कर रहा है, जिसमें शहरों में वन क्षेत्र पर विशेष जोर देगा। केंद्रीय पर्यावरण, वन और जलवायु परिवर्तन मंत्री श्री प्रकाश जावड़ेकर समारोह में मुख्य अतिथि होंगे। समारोह का सीधा प्रसारण 5 जून को सुबह 9 बजे से onhttps: //www.youtube.com/watch? v= IzMQuhmheoo पर उपलब्ध होगा।
भारत में भूमि क्षेत्र की तुलता में मानव और मेवेशियों की आबादी ज्यादा होने के बावजूद आठ प्रतिशत जैव विविधता है। देश समृद्ध जैव विविधता से संपन्न है, जिसमें जीव जंतुओं और पौधों की कई प्रजातियां हैं। दुनिया के 35 जैव-विविधता वाले हॉटस्पॉटों में से 4 भारत में हैं, जिसमें कई स्थानिक प्रजातियां हैं। जैव विविधता संरक्षण को पारंपरिक रूप से दूरस्थ वन क्षेत्रों तक ही सीमित माना जाता है, लेकिन बढ़ते शहरीकरण के साथ शहरी क्षेत्रों में भी जैव विविधता को सुरक्षित रखने और बचाने की आवश्यकता महसूस की जाने लगी है। पर्यावरण, वन और जलवायु परिवर्तन मंत्रालय ने 200 निगमों और शहरों में शहरी वन क्षेत्र बनाने के लिए एक योजना फिर से शुरू की हैं क्योंकि इन सभी शहरों में बगीचे हैं, लेकिन जंगल नहीं हैं। शहरी वन क्षेत्र इन शहरों में रहने वालों के लिए सांस लेने के लिए ताजी हवा देने में मददगार बनेंगे।
पुणे शहर में 40 एकड़ की वन भूमि पर एक जंगल विकसित किया गया है। इस जंगल में 65000 से अधिक पेड़, 5 तालाब और 2 वॉच टॉवर बनाए गए हैं, जिसमें कई पेड़ 25-30 फीट तक बढ़ रहे हैं। इस साल और अधिक पेड़ लगाने की योजना है। आज के समय में यह जंगल 23 पौधों की प्रजातियों, 29 पक्षी प्रजातियों, 15 तितली प्रजातियों, 10 सरीसृप और 3 स्तनपायी प्रजातियों के साथ जैव विविधता से समृद्ध है। यह शहरी वन परियोजना न केवल पारिस्थितिकी संतुलन को बनाए रखने में मदद कर रही है, बल्कि पुनइकरों को एक अच्छा चलने का रास्ता भी उपलब्ध करा रही है। सुबह और शाम सैर करने वालों के लिए भी यह काफी अच्छी जगह बन चुकी है। यह वाजरे शहरी वन क्षेत्र देश के बाकी हिस्सों के लिए एक आदर्श बन चुका है।
विश्व पर्यावरण दिवस के अवसर पर आयोजित वर्चुअल कार्यक्रम में वन, पर्यावरण एवं जलवायु परिवर्तन राज्य मंत्री श्री बाबुल सुप्रियो, महाराष्ट्र सरकार के वन मंत्री श्री संजय राठे, पर्यावरण मंत्रालय के नए सचिव श्री आर पी गुप्ता, महानिदेशक वन और पर्यावरण मंत्रालय के विशेष सचिव श्री संजय कुमार, संयुक्त राष्ट्र कॉम्बैट डेजर्टिफिकेशन कन्वेंशन के कार्यकारी निदेशक श्री इब्राहिम थियावंड, संयुक्त राष्ट्र पर्यावरण कार्यक्रम की कार्यकारी निदेशक सुश्री इनगर एंडरसन समेत कई गणमान्य व्यक्ति शामिल होंगे।
ग्रामीण विकास मंत्रालय
ग्रामीण विकास राज्य मंत्री साध्वी निरंजन ज्योति ने ‘ग्रामीण विकास कार्यक्रमों के सामाजिक कामकाज पर राष्ट्रीय संगोष्ठी’ का उद्घाटन किया
साध्वी निरंजन ज्योति ने राष्ट्रीय सामाजिक सहायता कार्यक्रम तथा प्रधानमंत्री आवास योजना-ग्रामीण के लिए सामाजिक कामकाज दिशा-निर्देश जारी किए
सभी सरकारी योजनाओं में पारदर्शिता, भागीदारी और उत्तरदायित्व के जरिए सुशासन के उद्देश्य से प्रधानमंत्री श्री नरेन्द्र मोदी के नेतृत्व वाली सरकार की प्रतिबद्धता के अनुपालन में ग्रामीण विकास मंत्रालय ने अपनी प्रमुख योजनाओं के सामाजिक कामकाज और उनके प्रभाव का आकलन करने का फैसला किया है। इस सम्बंध में ग्रामीण विकास राज्य मंत्री साध्वी निरंजन ज्योति ने आज नई दिल्ली में ‘ग्रामीण विकास कार्यक्रमों के सामाजिक कामकाज पर राष्ट्रीय संगोष्ठी’ का उद्घाटन किया। इस अवसर पर उन्होंने राष्ट्रीय सामाजिक सहायता कार्यक्रम तथा प्रधानमंत्री आवास योजना-ग्रामीण के लिए सामाजिक कामकाज दिशा-निर्देश जारी किए।
ग्रामीण विकास राज्य मंत्री साध्वी निरंजन ज्योति ने देश भर में ग्रामीण विकास योजनाओं के कारगर क्रियान्वयन और निगरानी पर प्रसन्नता व्यक्त की। उन्होंने कहा कि सोशल इंजीनियरिंग के युग में प्रधानमंत्री श्री नरेन्द्र मोदी पूरी पारदर्शिता के साथ काम किए जाने पर बल देते हैं। उन्होंने संगोष्ठी को ‘सागर मंथन’ से जोड़ते हुए कहा कि संगोष्ठी से योजनाओं को कारगर तरीके से शुरू करने और उनके सामाजिक सरोकारों का जायजा लेने में मदद मिलेगी।
ग्रामीण विकास विभाग के सचिव श्री अमरजीत सिन्हा ने कहा कि मंत्रालय की विभिन्न योजनाओं को चलाने में कई राज्य बढ़िया काम कर रहे हैं, जो प्रसन्नता का विषय है। उन्होंने कहा कि यह उपलब्धियां ग्रामीण भारत के लोगों ने अर्जित की हैं।
इस दो दिवसीय संगोष्ठी का आयोजन ग्रामीण विकास विभाग तथा राष्ट्रीय ग्रामीण विकास और पंचायती राज संस्थान ने किया है। संगोष्ठी विज्ञान भवन में 13 से 14 नवंबर, 2019 तक चलेगी। उद्घाटन में ग्रामीण विकास विभाग के सचिव श्री अमरजीत सिन्हा और मंत्रालय के वरिष्ठ अधिकारी उपस्थित थे।
संगोष्ठी के दौरान योजनाओं के सामाजिक सरोकारों और योजनाओं के कामकाज की मौजूदा स्थिति का जायजा लिया जाएगा। इसके अलावा विभिन्न विषयों, निधियों, कार्रवाइयों की भी समीक्षा की जाएगी।
पेट्रोलियम एवं प्राकृतिक गैस मंत्रालय
प्रधानमंत्री ने स्वच्छता को एक जनांदोलन में बदल दिया है : श्री धर्मेन्द्र प्रधान
पेट्रोलियम एवं प्राकृतिक गैस तथा इस्पात मंत्री श्री धर्मेन्द्र प्रधान ने आज कहा कि प्रधानमंत्री श्री नरेन्द्र मोदी ने स्वच्छता को एक जनांदोलन में बदल दिया है और उसमें पूरे समाज- शहरी और ग्रामीण दोनों की व्यापक भागीदारी हो रही है। वह यहां पेट्रोलियम उद्योग के स्वच्छता पखवाड़ा पुरस्कार वितरण समारोह को संबोधित कर रहे थे। उन्होंने कहा कि पेट्रोलियम उद्योग ने इस जनांदोलन में महत्वपूर्ण योगदान किया है और इसे पर्याप्त गति दी है। उन्होंने इस गति को और अधिक बढ़ाने और इसके प्रति अधिक समर्पण की अपील की।
.
पेट्रोलियम मंत्री ने कहा, ‘वर्ष 2022 में भारत अपनी आजादी के 75 साल पूरे कर रहा है। ऐसे में हमें स्वच्छ भारत के अपने स्वप्न को साकार करना चाहिए।’ उन्होंने निजी क्षेत्र की तेल एवं गैस कंपनियों का भी आह्वान किया कि वे स्वच्छ भारत अभियान में अधिक भागीदारी करें और सार्वजनिक क्षेत्र के उपक्रमों को सुझाव दिया कि वे देश के सभी तीर्थ स्थानों और पर्यटन स्थलों पर स्टेट ऑफ द आर्ट शौचालय सुविधाओं का निर्माण करें। उन्होंने ‘स्वच्छता पखवाड़ा’ और ‘स्वच्छता ही सेवा’ अभियानों के लिए सार्वजनिक क्षेत्र के तेल एवं गैस उपक्रमों को पुरस्कार भी वितरित किए।
श्री प्रधान ने स्वच्छता ही सेवा 2019 और स्वच्छता पखवाड़ा के विजेताओं की इस बात के लिए प्रशंसा की कि उन्होंने कचरा प्रबंधन और एकल इस्तेमाल प्लास्टिक की वस्तुओं के इस्तेमाल को समाप्त करने समेत साफ-सफाई के विभिन्न पहलुओं पर जागरूकता अभियान चलाए।
इस मौके पर यह स्वच्छता पखवाड़ा पुरस्कार प्रदान किए गये :-प्रथम पुरस्कार-आईओसीएल, द्वितीय पुरस्कार-बीपीसीएल और तृतीय पुरस्कार-ओएनजीसी। विशेष पुरस्कार-एचपीसीएल, स्वच्छता ही सेवा  – प्रथम पुरस्कार-एचपीसीएल, द्वितीय पुरस्कार-बीपीसीएल और तृतीय पुरस्कार आईओसीएल को प्रदान किए गए।
प्रधानमंत्री कार्यालय
प्रधानमंत्री ने इन्वेस्ट इंडिया को बधाई दी
 द्वारा इन्वेस्ट इंडिया को वर्ष 2020 का संयुक्त राष्ट्र निवेश प्रोत्साहन पुरस्कार दिए जाने पर बधाई दी है।
प्रधानमंत्री ने कहा, ‘‘यूएनसीटीएडी की ओर से प्रदान किए जाने वाले संयुक्त राष्ट्र निवेश प्रोत्साहन पुरस्कार को जीतने के लिए इन्वेस्ट इंडिया को बधाई। यह भारत को दुनिया का पसंदीदा निवेश गंतव्य बनाने और व्यापार करने में आसानी की स्थितियों में सुधार लाने की हमारी सरकार के प्रयासों का एक प्रमाण है।’’
उप राष्ट्रपति सचिवालय
उपराष्ट्रपति ने जन्माष्टमी की पूर्व संध्या पर देशवासियों को शुभकामनाएं दी
उपराष्ट्रपति श्री जगदीप धनखड़ ने जन्माष्टमी की पूर्व संध्या पर देशवासियों को शुभकामनाएं दी हैं। अपने संदेश में उन्होंने कहा : –
“जन्माष्टमी के पावन अवसर पर मैं अपने देशवासियों को हार्दिक बधाई और शुभकामनाएं देता हूं।
भगवान कृष्ण के जन्मोत्सव के रूप में, जन्माष्टमी का भक्तों के लिए अत्यधिक आध्यात्मिक महत्व है। यह पर्व 'अधर्म'  पर 'धर्म'  की विजय के हमारे विश्वास को पुन: पुष्ट करता है।
श्रीकृष्ण अलौकिक प्रेम, परम सौंदर्य और अनंत सुख  के प्रतीक हैं। भगवद् गीता में उनके शाश्वत् उपदेश मानवता के लिए एक महान प्रेरणास्रोत रहे हैं।
मैं कामना करता हूं कि जन्माष्टमी का यह पर्व हमारे जीवन में शांति, सौहार्द और खुशियां लेकर आए।“
युवा कार्यक्रम एवं खेल मंत्रालय
प्रधानमंत्री श्री नरेन्द्र मोदी देश में पहली बार आयोजित हो रहे ‘खेलो इंडिया यूनिवर्सिटी गेम्स’ का कल भुवनेश्वर में शुभारम्भ करेंगे
जवाहरलाल नेहरू इंडोर स्टेडियम, कटक में 22 फरवरी, 2020 को आयोजित रंगारग कार्यक्रम में पहले खेलो इंडिया यूनिवर्सिटी गेम्स का शुभारम्भ होगा। प्रधानमंत्री श्री नरेन्द्र मोदी वीडियो कॉन्फ्रेन्स सुविधा के माध्यम से इस बहुविषयी खेल आयोजन का शुभारंभ करेंगे। इस समारोह में ओडिशा के मुख्यमंत्री श्री नवीन पटनायक और युवा मामले एवं खेल राज्य मंत्री  श्री किरेन रिजिजू सहित अनेक कई गणमान्य व्यक्ति तथा खिलाड़ी शामिल होंगे।
देश भर के 159 विश्वविद्यालयों के 3400 एथलीटों को 17 विधाओं में प्रविष्टियां दी गई हैं। इनमें रग्बी खेल भी शामिल है जो छह टीमों के बीच खेला जाएगा। एथलीट न केवल अपने संस्थानों और अपने लिए बल्कि प्रतिभा खोजने वालों की नजरों में आने के लिए भी अच्छा प्रदर्शन करना चाहते हैं।
आने वाले समय में यह खेल सीढ़ी का महत्वपूर्ण पायदान बन जाएगा जिस पर देश का हर छात्र एथलीट चढ़ना चाहेगा। खेलो इंडिया यूनिवर्सिटी गेम्स को भारत के युवाओं के लिए एक महत्वाकांक्षी प्रतियोगिता बनाने का प्रयास है। इसका उद्देश्य युवाओं को खेल और शिक्षा के बीच संतुलन स्थापित करने में सहायता प्रदान करना भी है।
प्रसिद्ध धाविका दुती चंद मेजबान विश्वविद्यालय केआईआईटी की छात्र हैं और इस आयोजन का हिस्सा बनने पर बहुत उत्साहित हैं। उन्होंने कहा कि मैं अपनी विश्व रैंकिंग  के आधार पर अपना ग्रेड बना सकती हूं लेकिन मैं वास्तव में योग्यता मानक हासिल करके ओलंपिक खेलों में जगह बनाना चाहती हूं। अपनी रैंकिंग में सुधार करने के लिए मुझे कुछ अच्छे आयोजनों में प्रतिस्पर्धा करने की आवश्यकता है लेकिन किसी न किसी कारण से ऐसा न हो सका। मंगलौर विश्वविद्यालय के ट्रिपल जंपर जय शाह और उनके लंबी दूरी के टीम साथी धावक नरेंद्र प्रताप सिंह, पुणे विश्वविद्यालय के लंबी दूरी के धावक कोमल जगदाले तथा आचार्य नागार्जुन विश्वविद्यालय से स्प्रिंटर याराजी ज्योति जैसे अन्य प्रतिभाशाली एथलीट भी हैं जो ट्रैक एंड फील्ड खेल में प्रतिस्पर्धा की गुणवत्ता को बढ़ा सकते हैं।
देश के कुछ सबसे अच्छे युवा तीरंदाज जैसे कि कोमोलिका बारी, संगमप्रीत बिस्ला, मुस्कान किरार और साक्षी टोटे भी इन खेलों में भाग लेंगे। दिल्ली विश्वविद्यालय के तीरंदाज ने कहा कि इन खेलों में देश के सबसे अच्छे महिला और पुरुष निशानेबाज अच्छा प्रदर्शन करेंगे।
पंजाबी विश्वविद्यालय  के 191 और गुरु नानक देव विश्वविद्यालय  के 183 एथलीट इस प्रतियोगिता में भाग लेंगे जो सबसे बड़े दस्ते होंगे। यह संख्या पिछले वर्ष इन दो विश्वविद्यालयों के बीच तीव्र प्रतिस्पर्धा को दर्शाती है। पिछले साल पंजाब विश्वविद्यालय ने 13 वर्षों के बाद अगस्त 2019 में प्रतिष्ठित मौलाना अबुल कलाम आज़ाद ट्रॉफी जीती थी। महर्षि दयानंद विश्वविद्यालय  एकमात्र दूसरा विश्वविद्यालय है जिसके 150 से अधिक एथलीट इन खेलों में भाग ले रहे हैं। पंजाबी विश्वविद्यालय  और कुरुक्षेत्र विश्वविद्यालय ने पांच टीमों की सूची पूरी की है और इनमें 100 से अधिक एथलीट भाग ले रहे हैं। कुल 17 खेलों- तीरंदाजी, एथलेटिक्स, मुक्केबाजी, तलवारबाजी, जूडो, तैराकी, भारोत्तोलन, कुश्ती, बैडमिंटन, बास्केटबॉल, फुटबॉल, हॉकी, टेबल टेनिस, टेनिस, वॉलीबॉल, रग्बी और कबड्डी में मुकाबले होंगे।
इस्पात मंत्रालय
श्री फग्गन सिंह कुलस्ते ने मैंगनीज अयस्क  लिमिटेड- मॉयल के कार्य-प्रदर्शन की समीक्षा की; बालाघाट खदान का दौरा किया
इस्पात एवं ग्रामीण विकास राज्य मंत्री श्री फग्गन सिंह कुलस्ते ने कल बालाघाट में इस्पात मंत्रालय की अनुसूची 'ए' के अंतर्गत केंद्रीय सार्वजनिक क्षेत्र के उद्यम  मैंगनीज अयस्क  लिमिटेड  के कार्य-प्रदर्शन की समीक्षा की और मॉयल की भविष्य की योजनाओं को विस्तार से समझा। उन्होंने कंपनी द्वारा विशेष रूप से महामारी के समय में की गई प्रगति पर संतोष व्यक्त किया और भारत की घरेलू आवश्यकताओं को पूरा करने के लिए कंपनी को प्रगतिशील विकास कार्य करने की सलाह दी।
आयुष विभाग के राज्य मंत्री श्री राम किशोर कंवारे और बालाघाट से सांसद श्री दलसिंह बिसेन भी श्री कुलस्ते के साथ मॉयल के बालाघाट खदान में उपस्थित थे। मैंगनीज अयस्क  लिमिटेड के अध्यक्ष एवं प्रबंध निदेशक श्री एम.पी. चौधरी ने उनका स्वागत किया। श्री कंवारे और श्री बिसेन ने कोविड-19 दिशानिर्देशों के कारण 2 महीने तक काम नहीं कर पाने के बावजूद कंपनी के बेहतर प्रदर्शन की सराहना की। उन्होंने कहा, मॉयल ने यह सुनिश्चित किया है कि शेष तिमाहियों में उत्पादन प्रभावित न होने पाए। उन्होंने कर्मचारियों एवं श्रमिकों को प्रदान की जाने वाली सुविधाओं का निरीक्षण किया और नए वेतन समझौते के सफल कार्यान्वयन के बाद मॉयल कर्मचारियों तथा श्रमिकों के बीच प्रसन्नता का माहौल देखकर संतोष व्यक्त किया।
श्री कुलस्ते ने भूमिगत खदानों का दौरा किया और विशेष रूप से बालाघाट के फेरो मैंगनीज संयंत्र का जायजा लिया। श्री कंवारे ने नए संयंत्र की स्थापना के लिए राज्य सरकार को धन्यवाद दिया और अपना समर्थन व्यक्त किया जो मॉयल के विकास मार्ग में एक अतिरिक्त उपलब्धि है।
प्रधानमंत्री कार्यालय
प्रधानमंत्री ने आगामी एशियाई खेलों में भारतीय पुरुष और महिला फुटबॉल टीमों की भागीदारी पर प्रसन्नता व्यक्त की
प्रधानमंत्री श्री नरेन्द्र मोदी ने आगामी एशियाई खेल 2023 में भारतीय पुरुष और महिला फुटबॉल टीमों की भागीदारी पर प्रसन्नता व्यक्त की है। खेल मंत्रालय ने चीन के हांगझू में एशियाई खेल 2023 में भाग लेने के लिए भारतीय फुटबॉल टीमों को छूट दी है।
अखिल भारतीय फुटबॉल महासंघ के अध्यक्ष श्री कल्याण चौबे के ट्वीट का उत्तर देते हुए प्रधानमंत्री ने कहा;
“भारत के फुटबॉल प्रशंसकों के लिए बड़ी खुशखबरी! इससे इस खेल में उभरती प्रतिभाओं को भी प्रोत्साहन मिलेगा।”
वित्त मंत्रालय
'नई सरकारी एसजीआरबी 2028'  'नई सरकारी एसजीआरबी 2033' की बिक्री  के लिए नीलामी
भारत सरकार  ने समान मूल्य पद्धति का उपयोग करके उपज आधारित नीलामी के माध्यम से ₹4,000 करोड़  की अधिसूचित राशि के लिए  "न्यू जीओआई एसजीआरबी 2028" की बिक्री  और  समान मूल्य पद्धति का उपयोग करके उपज आधारित नीलामी के माध्यम से ₹4,000 करोड़  की अधिसूचित राशि के लिए 'न्यू जीओआई एसजीआरबी 2033' की घोषणा की है। भारत सरकार के पास उपर्युक्त प्रतिभूतियों में से किसी एक या उससे अधिक प्रतिभूतियों के सापेक्ष 2000 करोड़ रुपये तक के अतिरिक्त सदस्यता को बनाए रखने का विकल्प होगा। ये नीलामियां विविध मूल्य विधि का उपयोग करते हुए भारतीय रिजर्व बैंक, मुम्बई कार्यालय, फोर्ट, मुम्बई द्वारा 25 जनवरी, 2023  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 25 जनवरी, 2023  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 25 जनवरी, 2023  को की जाएगी और सफल बोलीदाताओें द्वारा भुगतान 27 जनवरी, 2023  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई /2018-19/25, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
विधि एवं न्याय मंत्रालय
केंद्रीय मंत्रिमंडल ने भारत निर्वाचन आयोग और मालदीव के चुनाव आयोग के बीच चुनाव प्रबंधन एवं प्रशासन के क्षेत्र में सहयोग के लिए एमओयू को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत निर्वाचन आयोग और मालदीव के चुनाव आयोग के बीच चुनाव प्रबंधन एवं प्रशासन के क्षेत्र में सहयोग के लिए समझौता ज्ञापन  के प्रस्ताव को मंजूरी दे दी है। इसमें चुनाव प्रक्रिया के संगठनात्मक और तकनीकी विकास के क्षेत्र में जानकारियों एवं अनुभव का आदान-प्रदान, सूचना साझा करने में सहयोग, संस्थागत मजबूती एवं क्षमता निर्माण, कर्मचारियों का प्रशिक्षण और नियमित आधार पर विचार-विमर्श आदि शामिल है।
प्रस्तावित एमओयू द्विपक्षीय सहयोग को बढ़ावा देगा। इसका लक्ष्य मालदीव के चुनाव आयोग को तकनीकी सहायता/क्षमता निर्माण में सहायता देना, चुनाव प्रबंधन एवं प्रशासन के क्षेत्र में सहयोग पर ध्यान देना है।
रक्षा मंत्रालय
सेवामुक्त हो चुके जहाज 'खुकरी' को 26 जनवरी को दीव प्रशासन को सौंपा जाएगा
भारतीय नौसेना की खुकरी क्लास के प्रमुख जहाज एवं सतह से सतह पर मार करने वाली मिसाइल से लैस आईएनएस खुखरी, जिसे पश्चिमी और पूर्वी दोनों बेड़े का हिस्सा होने का गौरव प्राप्त है, को दीव प्रशासन को दिनांक 26 जनवरी 2022 को सौंपा जाना है।
मझगांव डॉक शिपबिल्डर्स द्वारा निर्मित इस जहाज को दिनांक 23 अगस्त 1989 को मुंबई में तत्कालीन माननीय रक्षा मंत्री श्री कृष्ण चंद्र पंत और दिवंगत कैप्टन महेंद्र नाथ मुल्ला, एमवीसी की पत्नी श्रीमती सुधा मुल्ला द्वारा कमीशन किया गया था।
राष्ट्र की सेवा के 32 से अधिक गौरवशाली वर्षों के बाद और नौसैनिक अभियानों के सभी स्वरूपों में भाग लेने के बाद दिनांक 23 दिसंबर, 2021 को एक सरकारी समारोह में जहाज को सेवामुक्त कर दिया गया था, और परिपाटी के अनुसार राष्ट्रीय ध्वज, नौसेना पताका और डीकमीशनिंग पताका सूर्यास्त के समय वाइस एडमिरल बिस्वजीत दासगुप्ता, एवीएसएम, वाईएसएम, वीएसएम, फ्लैग ऑफिसर कमांडिंग-इन-चीफ, पूर्वी नौसेना कमान की उपस्थिति में उतारी गई थी।
ऐसा कहा जाता है कि जहाज कभी नहीं मरता। वह एक नए अवतार में फिर से जन्म लेता है। वास्तव में यह सेवामुक्त पोत आईएनएस खुकरी नाम रखने वाला नौसेना का दूसरा पोत है, पहला वाला 1971 के भारत-पाक युद्ध के दौरान दीव के तट पर खो गया था। दिवंगत कैप्टन महेंद्र नाथ मुल्ला  के नेतृत्व में उस जहाज के बहादुर चालक दल को दीव के खुकरी स्मारक में सदैव अमर कर दिया गया है, जहां उनके पुराने जहाज का एक छोटा मॉडल भी भव्यता के साथ प्रदर्शित किया गया है।
खुकरी मेमोरियल को विकसित और पुनर्जीवित करने के अंतर्गत, दीव प्रशासन ने 2019 में रक्षा मंत्रालय से सार्वजनिक प्रदर्शन के लिए भेंट स्वरूप एक सेवामुक्त नौसैनिक पोत उपहार में देने के लिए संपर्क किया था। इसी के परिणामस्वरूप, दूसरा खुकरी पोत प्रदान करने का समय आ गया। यह वह पोत है जिसे आधिकारिक तौर पर दीव प्रशासन को सौंपा जाएगा। इस जहाज ने विशाखापत्तनम से भारतीय नौसेना के जहाजों द्वारा अपनी अंतिम यात्रा शुरू की और 14 जनवरी 2022 को दीव पहुंचा।
जैसा हम जानते हैं कि देश अपना 73वां गणतंत्र दिवस मना रहा है, इसी अवसर पर इस पोत को खुखरी मेमोरियल में आयोजित होने वाले एक औपचारिक कार्यक्रम में दीव प्रशासन को सौंप दिया जाएगा। जहाज को एक पूर्ण संग्रहालय के रूप में विकसित करने की योजना है। इस भूमिका में भी यह जहाज़ देश के लोगों को अपने आदर्श वाक्य और युद्ध के नारे 'बल, सहस, जोश और दम, खुखरी नहीं किसी से कम' के लिए प्रेरित करेगा।
प्रधानमंत्री कार्यालय
प्रधानमंत्री ने मणिपुर के लोगों को साजिबू चेरोबा पर बधाई दी
प्रधानमंत्री श्री नरेन्द्र मोदी ने साजिबू चेरोबा के अवसर पर सभी को विशेषकर मणिपुर के लोगों को बधाई दी है।
एक ट्वीट में प्रधानमंत्री ने कहा;
"साजिबू चेरोबा के विशेष अवसर पर सभी को, विशेष रूप से मणिपुर के लोगों को बधाई। मैं आने वाले एक प्रसन्नतापूर्ण और स्वास्थ्य से भरपूर वर्ष के लिए प्रार्थना करता हूं।"